
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1494 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του Εσωτερικού Κανονισμού του Α' Ερ¬ 
γαστηρίου Παθολογικής Ανατομικής της Ιατρικής 
Σχολής του Εθνικού και Καποδιστριακού Πανεπι¬ 
στημίου Αθηνών. 1 

Τροποποίηση της υπ’ αριθμ. 30239/6.1.2007 κοινής 
υπουργικής απόφασης «Όροι και προϋποθέσεις 
για την εφαρμογή του άρθρου 69 του ν. 3518/2006 
(ΦΕΚ 272/Α/21.12.2006) που αφορά ανέργους προ¬ 
ερχόμενους από την εταιρεία ΝΑΥΣΙ Α.Ε.» (ΦΕΚ 


168/Β/8.2.2007). 2 

Αύξηση των καταβαλλόμενων συντάξεων του Ταμεί- 
ου Επικουρικής Ασφάλισης και Πρόνοιας Προσω¬ 
πικού Ε.Ρ.Τ. και Τουρισμού (Τ.Ε.Α.Π.Π.Ε.Ρ.Τ.Τ.) για 
το έτος 2007. 3 


Μετατροπή της αμιγούς Δημοτικής Επιχείρησης με 
την Επωνυμία «Δημοτική Αναπτυξιακή Επιχείρη¬ 
ση Βελεστίνου του Δήμου Φερών» Ν. Μαγνησίας 
σε Κοινωφελή Επιχείρηση με την επωνυμία «Κοι¬ 
νωφελής Επιχείρηση του Δήμου Φερών» Ν. Μα¬ 


γνησίας. 4 

Ολοκλήρωση και έναρξη παραγωγικής λειτουργίας 
επένδυσης της επιχείρησης «ΑΝΤΩΝΟΠΟΥΛΟΥ 
ΠΑΝ. & ΣΙΑ Ε.Ε» με το διακριτικό τίτλο «ΑΕΤΩΜΑ» 
στις διατάξεις του ν. 3299/2004. 5 


Διαπίστωση ανάγκης υπερωριακής εργασίας για το 
Β' εξάμηνο του έτους 2007 και καθιέρωση αυτής 
με αμοιβή, κατά τις απογευματινές ώρες, των μο¬ 
νίμων υπαλλήλων του Γραφείου Μηχανολογικού 
Εξοπλισμού και της Δ/νσης Οικονομικών Υπηρε¬ 


σιών της Ν.Α. Κιλκίς. 6 

Χορήγηση άδειας άσκησης επαγγέλματος Κοινωνι¬ 
κού Λειτουργού στη Μπέρδου Κωνσταντίνα του 
Νεκτάριου. 7 


Α ΠΟΦΑΣΕΙ Σ 

Αριθμ. 50865α Β1 (1) 

Καθορισμός του Εσωτερικού Κανονισμού του Α' Εργα¬ 
στηρίου Παθολογικής Ανατομικής της Ιατρικής Σχο¬ 
λής του Εθνικού και Καποδιστριακού Πανεπιστημί¬ 
ου Αθηνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 (Α' 87), όπως 
η παράγραφος αυτή τροποποιήθηκε με το άρθρο 48 
του ν. 1404/1983 (Α' 173) και το πρώτο εδάφιο αυτής 
αντικαταστάθηκε με την περ. γ' της παρ. 22 του άρθρου 
13 του ν. 3149/2003 (Α' 141), 

β) του άρθρου 4 παρ. 1 εδ. γ’ του ν. 2083/1992 (Α' 
159), 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κωδικο- 
ποιήθηκε με το άρθρο πρώτο του π.δ. 63/2005 « Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» (Α' 98). 

2. Την υπ’ αριθμ. 37930/ΔΙΌΕ 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
του Υφυπουργών Οικονομίας και Οικονομικών» όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοιά της. 

3. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων (Β' 608). 

2. Τη σύμφωνη γνώμη της Γενικής Συνέλευσης της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδρίαση 6.10.2006). 

3. Το γεγονός ότι από την εφαρμογή των διατάξεων 
της παρούσας απόφασης προκαλείται ενδεχόμενη δα¬ 
πάνη σε βάρος του προϋπολογισμού του Εθνικού και 
Καποδιστριακού Πανεπιστημίου Αθηνών, από την κάλυ¬ 
ψη εξόδων οργάνωσης σεμιναρίων και διαλέξεων, από 
το Α' Εργαστήριο Παθολογικής Ανατομικής. Η εν λόγω 
δαπάνη το ύψους της οποίας εξαρτάται από πραγμα¬ 
τικά γεγονότα, θα καλύπτεται από τις πιστώσεις που 
διατίθενται στο Εργαστήριο από το Τμήμα Ιατρικής του 
ανωτέρω Πανεπιστημίου, αποφασίζουμε: 

Άρθρο 1 
Αντικείμενο 

Το Α' Εργαστήριο Παθολογικής Ανατομικής της Ιατρι¬ 
κής Σχολής του Εθνικού και Καποδιστριακού Πανεπι¬ 
στημίου Αθηνών, εξυπηρετεί εκπαιδευτικές, ερευνητικές 
και κλινικές διαγνωστικές (με ποθολογοανατομικές και 
κυτταρολογικές εξετάσεις) ανάγκες, σε όλο το φάσμα 
του γνωστικού αντικειμένου της σύγχρονης Παθολο¬ 
γικής Ανατομικής και Κυτταρολογίας προωθώντας 
παράλληλα την ανάπτυξη της σύγχρονης βασικής και 
εφαρμοσμένης ιατρικής έρευνας. 

Στο Α' Εργαστήριο Παθολογικής Ανατομικής οργανώ¬ 
νονται και λειτουργούν οι επί μέρους Ειδικές Μονάδες: 
Αιμοποιητικού συστήματος, Αναπνευστικού συστήματος 
Γαστρεντερικού συστήματος, Γεννητικού συστήματος, 
Δέρματος, Ενδοκρινών αδένων, Ήπατος, Καρδιαγγει- 
ακού συστήματος, Κεφαλής - τραχήλου, Μαστού, Νε¬ 
φρικής βιοψίας, Νευρικού συστήματος, Ουροποιητικού 
συστήματος, Οστών και μαλακών μορίων, Σκελετικών 
μυών, Στοματικής κοιλότητας, Παιδιατρικής- Περιγεν- 
νητικής παθολογοανατομίας, Νεκροτομών, Ιατροδι¬ 
καστικής Παθολογοανατομίας, Παθολογοανατομίας 
περιβάλλοντος,,Μοριακής παθολογοανατομίας, Ηλε¬ 
κτρονικής μικροσκοπίας, Ποσοτικής παθολογοανατο¬ 
μίας και υπολογιστικής μορφομετρίας, Πειραματικής 
παθολογοανατομίας, Μοριακής και ανοσοϊστοχημικής 
διερεύνησης βιολογικών δεικτών στοχευμένων θεραπει¬ 
ών, Μοριακής διαγνωστικής, Κατασκευής ιστικών μικρο- 
συστοιχιών, Συνεστιακής Ι_35ΘΓ μικροσκοπίας, Διαγνω¬ 
στικής ανοσοϊστοχημείας και λοιπών ειδικών τεχνικών, 
Βιοψίας οργάνων δια λεπτής βελόνης, Κυτταρολογίας, 
Κυτταρομετρίας ροής, Κυτταρολογίας υγρής φάσης, 
Μοριακής κυτταρογενετικής, Κυτταροκαλλιεργειών, 
Τράπεζας εγκεφάλων, περιφερικών νεύρων-μυών, Τρά- 
πεζας ιστών και βιολογικών υλικών, Βιοπληροφορικής- 
Ηλεκτρονικών Υπολογιστών-Αρχείων και ηλεκτρονικής 
καταγραφής, Ιατρικής φωτογράφησης, Εφηρμοσμένης 
Βιοτεχνολογίας, Μουσειακών Συλλογών. 

Άρθρο 2 

Σκοπός - Αποστολή 

1. Το Α' Εργαστήριο Παθολογικής Ανατομικής με τις 
μονάδες του παράγει και προσφέρει έργο εκπαιδευτικό, 
ερευνητικό και κλινικό/διαγνωστικό (παθολογοανατομι- 
κό κυτταρολογικό) και έχει ως σκοπό: 

α Την κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο της Ιατρικής 
Σχολής και άλλων συναφών Σχολών και Τμημάτων του 


Πανεπιστημίου Αθηνών σε θέματα που εμπίπτουν στα 
αντικείμενα δραστηριότητας του Εργαστηρίου όπως 
αυτά προσδιορίζονται στο Αρθρο 1. 

β Την επιστημονική συνεργασία κάθε μορφής με κέ¬ 
ντρα ερευνών και ακαδημαϊκά, εκπαιδευτικά και ερευ¬ 
νητικά ιδρύματα της ημεδαπής ή της αλλοδαπής, καθώς 
και με επίσημους διεθνείς ή ελληνικούς οργανισμούς, 
κοινωφελή ιδρύματα, μη κερδοσκοπικούς οργανισμούς 
και ιδρύματα για εκπαιδευτικούς, ερευνητικούς ή και 
ανθρωπιστικούς και κοινωνικούς σκοπούς. Η συνεργα¬ 
σία περιλαμβάνει και εκτέλεση κοινών προγραμμάτων, 
εφόσον οι επιστημονικοί στόχοι συμπίπτουν, συμβαδί¬ 
ζουν και αλληλοσυμπληρώνονται με εκείνους του Ερ¬ 
γαστηρίου. 

γ. Την επιστημονική συνεργασία σε κρατικούς φορείς 
υγείας (Υπουργεία κλπ.) σε ελληνικό, ευρωπαϊκό και διε¬ 
θνές επίπεδο σε ειδικά θέματα υγείας που καλύπτονται 
από τις δραστηριότητες του Εργαστηρίου. 

Επίσης την εξυπηρέτηση πάσης φύσεως κοινωνικών 
αναγκών σχετιζόμενων με την αποστολή του, όταν και 
όποτε ζητείται συγκεκριμένη συνδρομή από την Ιατρική 
Σχολή του Πανεπιστημίου Αθηνών ή από όργανα της 
πολιτείας που αφορά στα γνωστικά αντικείμενα του 
Εργαστηρίου. 

δ. Τη διενέργεια κλινικοεργαστηριακών και πειραμα¬ 
τικών ερευνητικών μελετών σχετικών με τα αντικείμενα 
δραστηριότητας του Εργαστηρίου. 

ε. Την κοινοποίηση των αποτελεσμάτων των ανωτέρω 
μελετών όπως επίσης και γενικά των επιστημονικών 
δραστηριοτήτων του Εργαστηρίου υπό μορφή δημοσι¬ 
εύσεων ή/και ανακοινώσεων στην ημεδαπή ή/και στην 
αλλοδαπή σε επιστημονικά περιοδικά και συγγράμματα 
σε έντυπη ή ηλεκτρονική μορφή. 

στ. Την οργάνωση Συνεδρίων, Συμποσίων, Σεμιναρίων, 
Διαλέξεων, Μετεκπαιδευτικών Μαθημάτων, κλινικοερ- 
γαστηριακών συναντήσεων και άλλων επιστημονικών 
εκδηλώσεων. 

ζ. Την πρόσκληση Ελλήνων και ξένων αναγνωρισμένων 
επιστημόνων με σκοπό την ανταλλαγή γνώσεων και 
απόψεων και την κάθε μορφή επιστημονικής συνερ¬ 
γασίας. 

η. Την υπεύθυνη ενημέρωση των ιατρών Παθολο¬ 
γοανατόμων, Κυτταρολόγων, των ιατρών των λοιπών 
ειδικοτήτων, των φοιτητών της Ιατρικής και συναφών 
Σχολών, του νοσηλευτικού και παράίατρικού προσωπι¬ 
κού σε επιστημονικά θέματα των δραστηριοτήτων του 
Εργαστηρίου. 

θ. Την υπεύθυνη ενημέρωση του κοινού σε επίκαιρα 
θέματα σχετικά με τις γενικές ή ειδικές (σπάνια και/ή 
επικίνδυνα νοσήματα για τη δημόσια υγεία) επιστημο¬ 
νικές δραστηριότητες του Εργαστηρίου (αγωγή υγείας- 
πρόληψη, διάγνωση, παθογένεια, πρόγνωση νοσημάτων, 
επιδημιολογική επιτήρηση και γενικότερα θέματα δη¬ 
μόσιας υγείας). 

I. Τη συγγραφή, έκδοση και επιμέλεια επιστημονικών 
συγγραμμάτων, βιβλίων, εκπαιδευτικών εγχειριδίων και 
φυλλαδίων από το Διδακτικό Ερευνητικό Προσωπικό 
(ΔΕΠ) του Εργαστηρίου σε έντυπη ή ηλεκτρονική μορ¬ 
φή (και με τη χρήση του διαδικτύου) σε συλλογικό ή 
ατομικό επίπεδο για την κάλυψη των εκπαιδευτικών 
αναγκών. 

Ια. Την πρωτοποριακή και υψηλού επιπέδου ειδίκευση 

ιατρών αλλά και την εκπαίδευση ειδικευομένων ιατρών, 
παρασκευαστών καθώς και άλλων λειτουργών των κλά¬ 
δων υγείας και τη συνεχή εκπαίδευση και επιμόρφωση 
αυτών στα γνωστικά αντικείμενα του Εργαστηρίου. 

Ιβ. Την εφαρμογή προγραμμάτων θεωρητικής και 
πρακτικής εκπαίδευσης για τους προπτυχιακούς και 
μεταπτυχιακούς φοιτητές καθώς και για τους ειδικευ¬ 
όμενους ή επιμορφούμενους στα γνωστικά αντικείμενα 
του Εργαστηρίου της Παθολογικής Ανατομικής και σε 
άλλες συναφείς ειδικότητες. 

Ιγ. Τη συμβολή στην επίλυση προβλημάτων τα οποία 
έχουν σχέση με το γνωστικό αντικείμενο της Παθολο¬ 
γικής Ανατομικής/Κυτταρολογίας και συνδέονται με την 
παθογένεια, διάγνωση, θεραπεία και πρόγνωση νοσημά¬ 
των, στα πλαίσια των δραστηριοτήτων του Εργαστηρί¬ 
ου, όπως αυτό ορίζεται στα άρθρα 1,2 του παρόντος. 

Ιδ. Την εφαρμογή κλασσικών παθολογοανατομικών/ 
κυτταρολογικών εξετάσεων αλλά και υπερσύγχρονων 
μεθόδων και τεχνικών σε ιστολογικό, κυτταρικό και μο¬ 
ριακό επίπεδο και την παροχή διαγνώσεων σε ασθενείς 
με νοσήματα όλων των συστημάτων σύμφωνα με τα 
διεθνή πρότυπα του κλάδου. 

Ιε. Την παροχή συμβουλών και τεχνικών οδηγιών στο 
προσωπικό (επιστημονικό και μη) άλλων μονάδων υγείας 
σε θέματα των δραστηριοτήτων του Εργαστηρίου. 

Ιστ. Την υποβοήθηση της επιδημιολογικής έρευνας και 
επιτήρησης της εφαρμογής της στη Δημόσια Υγεία σε 
συνεργασία με τους αρμόδιους κρατικούς φορείς. 

2. Το Εργαστήριο επίσης: 

α. Διεξάγει και υποστηρίζει την έρευνα στους γνω¬ 
στικούς τομείς της αρμοδιότητάς του και προβαίνει 
σε εκδόσεις. 

β. Εκτελεί προγράμματα θεωρητικής ή εφαρμοσμένης 
έρευνας και εκπονεί μελέτες για λογαριασμό του ή 
για λογαριασμό τρίτων και σε συνεργασία με διεθνείς 
οργανισμούς και ιδιαίτερα την Ευρωπαϊκή Ένωση. 

γ. Μετεκπαιδεύει, επιμορφώνει και ειδικεύει επιστή¬ 
μονες στην Ελλάδα ή στο εξωτερικό στους τομείς της 
ειδικότητάς του και παρέχει τους σχετικούς τίτλους 
σπουδών. 

δ. Συνεργάζεται με άλλους φορείς, συμπεριλαμβανο¬ 
μένων Πανεπιστημίων, ινστιτούτων, επιχειρήσεων κ.λπ. ή 
φυσικά πρόσωπα και αναλαμβάνει το συντονισμό κοινών 
επιστημονικών δραστηριοτήτων. 

ε. Επιδιώκει τη συνεργασία στον ελληνικό χώρο και 
διεθνώς για την προαγωγή των επιστημονικών δραστη¬ 
ριοτήτων του ή εκείνων άλλων ελληνικών επιστημονι¬ 
κών οργανισμών στα θέματα της αρμοδιότητάς του, τη 
διεξαγωγή κοινών προγραμμάτων με διεθνείς οργανι¬ 
σμούς ή αλλοδαπά κέντρα ερευνών, τη διασύνδεση με 
διεθνή κέντρα τεκμηρίωσης και συστήματα κατανομής 
πληροφοριών. 

στ. Καλύπτει τις παθολογοανατομικές διαγνωστικές 
ανάγκες του Περιφερικού Γ ενικού Νοσοκομείου «Λαϊκό» 
όπως επίσης και τις εν γένει επιστημονικές ανάγκες της 
Παθολογικής Ανατομικής στο Λαϊκό Νοσοκομείο (εκπαί¬ 
δευση ειδικευομένων παθολογοανατόμων, επιμόρφωση 
ιατρών, διοργάνωση κλινικοεργαστηριακών εκδηλώσε¬ 
ων, ερευνητικές και διδακτικές δραστηριότητες κ.α.). 

3. Το έργο του Εργαστηρίου διακρίνεται σε εκπαιδευ¬ 
τικό, ερευνητικό και κλινικό/διαγνωστικό. 

α. Το εκπαιδευτικό έργο περιλαμβάνει την εκπαίδευση 


των προπτυχιακών και μεταπτυχιακών φοιτητών της 
Ιατρικής Σχολής και άλλων Σχολών και Τμημάτων του 
Πανεπιστημίου Αθηνών, την εκπαίδευση ιατρών για την 
απόκτηση της ειδικότητας της Παθολογικής Ανατομι¬ 
κής και Κυτταρολογίας, την εκπαίδευση ιατρών για την 
απόκτηση άλλων ειδικοτήτων για τις οποίες απαιτείται 
εκπαίδευση στην Παθολογική Ανατομική, την εκπαίδευ¬ 
ση ειδικευμένων ιατρών στο πλαίσιο τις συνεχιζόμενης 
εκπαίδευσης ή εξειδίκευσης σε συγκεκριμένα γνωστικά 
αντικείμενα του Εργαστηρίου και την εκπαίδευση λει¬ 
τουργών άλλων κλάδων υγείας στα πλαίσια της συνε¬ 
χούς εκπαίδευσης και επιμόρφωσης αυτών. 

Το εκπαιδευτικό έργο του Εργαστηρίου επιτυγχάνεται 
με τη διοργάνωση μαθημάτων, διαλέξεων και εκπαι¬ 
δευτικών συμποσίων, σεμιναρίων, ημερίδων, κλινικο- 
εργαστηριακών συναντήσεων ή συνεδρίων και λοιπών 
επιστημονικών εκδηλώσεων, με την εφαρμογή προγραμ¬ 
μάτων θεωρητικής και πρακτικής εκπαίδευσης για τους 
προπτυχιακούς ή μεταπτυχιακούς φοιτητές, για τους 
ειδικευόμενους και επιμορφούμενους στην ειδικότητα 
της Παθολογικής Ανατομικής και Κυτταρολογίας καθώς 
και τους Παθολογοανατόμους, τους Κυτταρολόγους, 
τους ιατρούς λοιπών ειδικοτήτων και τους βιολόγους 
με την έκδοση (έντυπα ή ηλεκτρονικά) επιστημονικών 
συγγραμμάτων, βιβλίων, εκπαιδευτικών εγχειριδίων και 
φυλλαδίων και με την επιστημονική συνεργασία με άλλα 
ακαδημαϊκά ή κοινωφελή ιδρύματα και με ερευνητικά 
κέντρα και φορείς της ημεδαπής ή της αλλοδαπής. 

β. Το ερευνητικό έργο συνίσταται στη διερεύνηση σε 
όλα τα επίπεδα των νοσημάτων όλων των συστημά¬ 
των του οργανισμού με υπάρχουσες ή νέες τεχνικές 
και μεθόδους ώστε να επιτευχθεί καλύτερη κατανόηση 
των παθογενετικών μηχανισμών και της βιολογικής συ¬ 
μπεριφοράς αυτών με στόχο την αποτελεσματικότερη 
πρόληψη, διαγνωστική θεραπεία και πρόγνωσή τους. 
Για την επίτευξη του ερευνητικού έργο το Εργαστήριο 
καταρτίζει και ενεργεί το ίδιο πειραματικές ή κλινικο- 
παθολογοανατομικές μελέτες ή προγράμματα ή συμμε¬ 
τέχει σε ερευνητικά προγράμματα ή άλλα επιστημονικά 
προγράμματα που άπτονται των δραστηριοτήτων του 
συνεργαζόμενο και με άλλα ακαδημαϊκά ιδρύματα και 
ερευνητικά κέντρα ή φορείς της ημεδαπής ή της αλ¬ 
λοδαπής. 

Το Εργαστήριο γνωστοποιεί τα αποτελέσματα των 
ερευνών του υπό τη μορφή ανακοινώσεων σε επιστη¬ 
μονικά συνέδρια στην Ελλάδα και το εξωτερικό ή υπό 
τη μορφή δημοσιεύσεων σε ελληνικά και ξενόγλωσσα 
περιοδικά ή τέλος υπό τη μορφή διδακτορικών δια¬ 
τριβών και διπλωματικών εργασιών προπτυχιακών ή 
μεταπτυχιακών. 

γ. Το κλινικό έργο συνίσταται στην παροχή στους 
ασθενείς παθολογοανατομικών/κυτταρολογικών δι¬ 
αγνώσεων σε νοσήματα όλων των συστημάτων του 
οργανισμού, με κλασσικές και σύγχρονες τεχνικές και 
μεθόδους σε ιστολογικό και μοριακό επίπεδο. Οι πρω¬ 
τοποριακά υψηλού επιπέδου διαγνωστικές προσεγγίσεις 
είναι απαραίτητη προϋπόθεση για την αποτελεσματική 
θεραπευτική προσέγγιση των νοσημάτων των ασθενών. 
Στις υπερσύγχρονες διαγνωστικές τεχνικές περιλαμ¬ 
βάνεται και η διερεύνηση βιολογικών παραμέτρων για 
μοριακή στοχευμένη θεραπευτική προσέγγιση κακοή¬ 
θων νοσημάτων. 




21784 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3 
Προσωπικό 

1. Το Εργαστήριο στελεχώνεται από ιατρικό και λοιπό 
προσωπικό που υπηρετεί στην Ιατρική Σχολή του Πα¬ 
νεπιστημίου Αθηνών. Το ιατρικό προσωπικό αποτελεί- 
ται από μέλη του Διδακτικού Ερευνητικού Προσωπικού 
(ΔΕΠ) της Ιατρικής Σχολής που η επιστημονική τους 
ενασχόληση εμπίπτει στα διδακτικά, ερευνητικά και 
κλινικά/ διαγνωστικά ενδιαφέροντα του Εργαστηρίου, 
ειδικευμένους και ειδικευόμενους γιατρούς του ΕΣΥ. 

Το λοιπό προσωπικό περιλαμβάνει μέλη του Ειδικού 
Τεχνολογικού Εργαστηριακού Προσωπικού (ΕΤΕΠ). Επί¬ 
σης περιλαμβάνει το κάθε είδους διοικητικό και λοιπό 
προσωπικό που τοποθετείται στο Εργαστήριο σύμφωνα 
με τις εκάστοτε ισχύουσες διατάξεις, καθώς επίσης και 
διακεκριμένους επιστήμονες σε τομείς σχετικούς με τις 
διδακτικές, ερευνητικές και κλινικές δραστηριότητες του 
Εργαστηρίου, σύμφωνα με τις κείμενες διατάξεις.ι. 

Το εργαστήριο στελεχώνεται επίσης με τεχνολό¬ 
γους του Λαϊκού Νοσοκομείου οι οποίοι ασχολούνται 
με τη διεκπεραίωση του διαγνωστικού έργου των πε¬ 
ριπτώσεων του Λαϊκού Νοσοκομείου. Η γραμματειακή 
κάλυψη του έργου αυτού επιτελείται από γραμματείς, 
υπαλλήλους του Λαϊκού Νοσοκομείου. Στο Εργαστήριο 
μπορούν να απασχολούνται επιστημονικά-/ερευνητι- 
κά, διδάκτορες, υποψήφιοι διδάκτορες, μεταπτυχιακοί 
ή προπτυχιακοί φοιτητές, επιστημονικοί συνεργάτες, 
απόφοιτοι του οικείου ή συναφών Τμημάτων ή Σχολών, 
λοιπό επιστημονικό προσωπικό ή εξωτερικοί συνεργά¬ 
τες κατά περίπτωση μετά από σχετική εισήγηση του 
Διευθυντή ή μελών ΔΕΠ και με την απαραίτητη σύμφωνη 
γνώμη του Διευθυντή του Εργαστηρίου. 

Η τοποθέτηση στο Εργαστήριο των μελών του διδα¬ 
κτικού ερευνητικού προσωπικού (ΔΕΠ) των μελών του 
Ειδικού Τεχνικού Εργαστηριακού Προσωπικού (ΕΤΕΠ) 
καθώς και των μελών του λοιπού επιστημονικού προ¬ 
σωπικού και του διοικητικού προσωπικού γίνεται με τη 
διαδικασία των άρθρων 4 παρ. 1 (δ) του ν. 2083/1992 (Α' 
159) και 13 παρ. 3β του ν. 2817/2000 

2. Το ωράριο εργασίας του υπηρετούντος προσω¬ 
πικού είναι αυτό που προβλέπεται από τις ισχύουσες 
διατάξεις. 

Αρθρο 4 

Διοίκηση - Αρμοδιότητες 

1 Το Εργαστήριο διευθύνεται από μέλος του Διδα¬ 
κτικού Ερευνητικού Προσωπικού (ΔΕΠ) της Ιατρικής 
Σχολής του Πανεπιστημίου Αθηνών το οποίο ορίζεται 
σύμφωνα με τη διαδικασία του άρθρου 28, παρ. 22 του 
ν. 2083/1992. 

2 Ο Διευθυντής έχει τις αρμοδιότητες που ορίζονται 
στο άρθρο 7 του ν. 1268/1982: 

- Συντονίζει όλες τις δραστηριότητες του Εργαστηρί¬ 
ου και προϊσταται του προσωπικού (επιστημονικού και 
μη) του Εργαστηρίου. 

- Είναι αρμόδιος: 

α. Για το συντονισμό και την εποπτεία του κλινικού/ 
διαγνωστικού, ερευνητικού και διδακτικού έργου και 
γενικότερα του συνόλου αναπτυξιακού προγράμματος 
του Εργαστηρίου. 

β. Γ ια τη διασφάλιση της ποιότητας και την έγκαιρη 
και ορθή υλοποίηση όλων των παρεχόμενων υπηρεσιών 
του Εργαστηρίου. 


γ. Γ ια την οικονομική διαχείριση των εσόδων του Ερ¬ 
γαστηρίου. Καταρτίζει τον οικονομικό προϋπολογισμό 
και τον απολογισμό του Εργαστηρίου. 

δ. Γ ια τη μέριμνα και την κατάρτιση του ετήσιου 
προγράμματος λειτουργίας του Εργαστηρίου, για την 
στελέχωση και την κατανομή των χώρων αυτού και την 
υποβολή του ετήσιου προγράμματος και απολογισμού 
στη Γενική Συνέλευση της Ιατρικής Σχολής του Πανε¬ 
πιστημίου Αθηνών. 

ε. Τον ορισμό των επιστημονικών υπεύθυνων και των 
μελών στις ειδικές μονάδες. 

στ. Γ ια τα αναλώσιμα υλικά και τον κινητό εξοπλισμό 
του Εργαστηρίου. 

ζ. Γ ια την υπογραφή κάθε εγγράφου που διακινείται 
στο Εργαστήριο και την υπογραφή παντός είδους συμ¬ 
βάσεων αυτού. 

η. Γ ια κάθε άλλο θέμα διοίκησης και λειτουργίας του 
Εργαστηρίου. 

Επίσης, ο Διευθυντής εκπροσωπεί το Εργαστήριο. 

Άρθρο 5 

Εγκατάσταση-Λειτουργία 

1. Το Εργαστήριο δραστηριοποιείται και σε χώρους 
που παραχωρούνται από το Λαϊκό Νοσοκομείο στο 
οποίο έχει εγκατασταθεί σύμφωνα με την υπ’ αριθμ. 
Υ4α/48656/06/2007 κοινή υπουργική απόφαση, για τη 
διεκπεραίωση του κλινικού έργου (παθολογοανατομικές 
εξετάσεις) του Νοσοκομείου. Στους χώρους των εγκα¬ 
ταστάσεων του Εργαστηρίου, τοποθετείται πινακίδα 
με τον τίτλο του Εργαστηρίου και τον τίτλο και το 
ονοματεπώνυμο του Διευθυντή 

2. Ο Διευθυντής έχει τη διοικητική ευθύνη για την εν 
γένει λειτουργία του Εργαστηρίου μετά των ειδικών 
μονάδων του και εκπροσωπεί το Εργαστήριο σύμφωνα 
με τις διατάξεις του άρθρου 7 του ν. 1268/1982. 

3. Ο Διευθυντής έχει την ευθύνη της χρησιμοποίησης 
οργάνων και υλικών της κατανομής των χώρων του 
Εργαστηρίου και της παραμονής εργαζόμενων στους 
χώρους που πραγματοποιούνται ερευνητικές, διδακτι¬ 
κές και λοιπές δραστηριότητες του Εργαστηρίου κα¬ 
θώς και την ευθύνη για την προστασία των οργάνων 
και των εγκαταστάσεων του Εργαστηρίου από βλάβες 
(προσωπικού, φοιτητών, επισκεπτών κλπ.). Ο Διευθυντής 
ενημερώνεται και εγκρίνει τη διενέργεια κάθε εργασίας 
που γίνεται στο Εργαστήριο στα πλαίσια ερευνητικού 
προγράμματος ή άλλου έργου π.χ. παροχής υπηρεσιών 
προς τρίτους πριν από τη διεξαγωγή του και καθορίζει 
την προτεραιότητα χρήσης οργάνων και χώρων όταν 
δεν υπάρχει σχετική απόφαση.. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές που έχουν ειδική επί των οργάνων αυτών 
εκπαίδευση και εξουσιοδότηση από το Διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται μετά τη χρησιμο¬ 
ποίησή τους στην κατάσταση που έχουν παραδοθεί. 

5. Με εισήγηση του Διευθυντή στα αρμόδια όργανα 
είναι δυνατή κατά τις ισχύουσες διατάξεις η πρόσληψη 
διακεκριμένων επιστημόνων (επιστημονικοί συνεργάτες 
του Εργαστηρίου) σε τομείς σχετικούς με τις διδακτικές, 
ερευνητικές και κλινικές δραστηριότητες του Εργαστη¬ 
ρίου, σύμφωνα με τις κείμενες διατάξεις. 

6. Για την επιτέλεση του εκπαιδευτικού, ερευνητικού 

και κλινικού του έργου, το Εργαστήριο επίσης είναι δυ¬ 
νατόν να συνεργάζεται επιστημονικά σε όλο το φάσμα 
των δραστηριοτήτων με: 

α) Τμήματα, Κλινικές, Εργαστήρια και Μονάδες της 
Ιατρικής Σχολής του Παν. Αθηνών. 

β) Σχολές και Τμήματα του Παν. Αθηνών και άλλων 
Πανεπιστημίων της Ελλάδας και του εξωτερικού. 

γ) Ιατρικές Σχολές της ημεδαπής και της αλλοδα¬ 
πής. 

δ) Ακαδημαϊκά ή ερευνητικά ιδρύματα της ημεδαπής 
ή της αλλοδαπής. 

ε) Κλινικές, Εργαστήρια και Μονάδες του Λαϊκού Νο¬ 
σοκομείου. 

στ) Παθολογοανατομικά Εργαστήρια της ημεδαπής 
ή της αλλοδαπής. 

Αρθρο 6 
Ειδικές Μονάδες 

1. Με απόφαση του Διευθυντή του Α' Εργαστηρίου 
Παθολογικής Ανατομικής, ορίζονται οι υπεύθυνοι των 
Ειδικών Μονάδων του Εργαστηρίου οι οποίοι μπορεί 
να είναι μέλη ΔΕΠ της βαθμίδας του Καθηγητή ή Ανα¬ 
πληρωτή Καθηγητή ή και Επίκουρου Καθηγητή σε περί¬ 
πτωση που δεν υπάρχει μέλος ΔΕΠ στις δύο ανώτερες 
βαθμίδες. 

2. Τα κριτήρια επιλογής των επιστημονικών υπευθύνων 
και των μελών των ειδικών Μονάδων και αφορούν την 
επιστημονική γνώση, τη μετεκπαίδευση, τη μακρόχρονη 
εμπειρία και τη δραστηριότητά τους στο αντικείμενο με 
το οποίο ασχολείται η οικεία Μονάδα. Οι επιστημονικοί 
υπεύθυνοι μεριμνούν για την απρόσκοπτη λειτουργία 
της Μονάδας στα πλαίσια αποφάσεων του Διευθυντού 
του Εργαστηρίου., εισηγούνται κάθε θέμα που αφορά 
την οργάνωση και εύρυθμη λειτουργία της μονάδας. 
Οι επιστημονικοί υπεύθυνοι κατευθύνουν το ερευνητικό 
έργο των Μονάδων, κατανέμουν το ερευνητικό έργο 
στο προσωπικό. Ο Διευθυντής μπορεί να καλεί τους 
υπεύθυνους των Μονάδων και να συζητούν θέματα της 
μονάδας τους, να αναθέτει συγκεκριμένες αρμοδιότητες 
σε αυτούς. Είναι δυνατός ο ορισμός ενός επιστημονικού 
υπεύθυνου σε περισσότερες της μιας Μονάδας σύμφω¬ 
να με τα σχετικά προσόντα αυτού. 

4. Οι υπεύθυνοι των ειδικών μονάδων εισηγούνται 
στο Διευθυντή το πρόγραμμα, το κόστος, την πιθανή 
χρηματοδότηση, τη στελέχωση σε επιστημονικό και/ή 
τεχνικό προσωπικό και τις απαραίτητες συνεργασίες 
που αφορούν τη λειτουργία των ειδικών μονάδων. 

Αρθρο 7 

Διαδικασίες και όροι ασφάλειας της εργασίας, 
υγιεινή εργαζομένων και προστασία 
περιβάλλοντος χώρου 

Για την ασφάλεια και υγιεινή των εργαζομένων στο 
χώρο του εργαστηρίου εφαρμόζονται οι εκάστοτε ισχύ- 
ουσες διατάξεις για την προστασία της εργασίας στην 
Ελλάδα. 

Αρθρο 8 

Διαχείριση και αποθήκευση υλικών 
και υλικοτεχνικού εξοπλισμού 

Η διαχείριση και αποθήκευση των υλικών είναι ευθύνη 
του Διευθυντή. Η αποθήκευση θα γίνεται σε κατάλλη¬ 
λους χώρους/αποθήκες που θα τηρούν τους ανάλογους 


με τη φύση και το είδος των υλικών όρους ασφαλεί¬ 
ας. 

Οι διαδικασίες προμηθειών υλικού και εξοπλισμού που 
αφορούν στη διεκπεραίωση του κλινικού έργου περι¬ 
πτώσεων του Λαϊκού Νοσοκομείου, γίνονται σύμφωνα 
με τις ισχύουσες διατάξεις. 

Η διαχείριση και αποθήκευση των υλικών, αναλώσιμων 
και μη και του εν γένει υλικοτεχνικού εξοπλισμού είναι 
αποκλειστική ευθύνη του Διευθυντή, είτε πρόκειται να 
χρησιμοποιηθούν για ερευνητικούς-διδακτικούς σκο¬ 
πούς είτε για τη διεκπεραίωση του κλινικού έργου των 
περιπτώσεων του Λαϊκού 

Η υλικοτεχνική υποδομή του Εργαστηρίου η οποία 
ανήκει στο Εθνικό και Καποδιστριακό Πανεπιστήμιο 
Αθηνών συνεχίζει εμπλουτιζόμενη, να χρησιμεύει για 
τους εκπαιδευτικούς και ερευνητικούς σκοπούς. 

Η υλικοτεχνική υποδομή του Εργαστηρίου η οποία 
ανήκει στο Λαϊκό Νοσοκομείο (Υπουργείο Υγείας) καλύ¬ 
πτει αποκλειστικά το κλινικό, διαγνωστικό και εν γένει 
το επιστημονικό έργο των αναγκών του Λαϊκού Νοσο¬ 
κομείου υπό την ευθύνη του Διευθυντή 

Άρθρο 9 

Έσοδα 

Τα έσοδα του Εργαστηρίου προέρχονται από: 

1. Την εκτέλεση ερευνητικών προγραμμάτων (ελληνι¬ 
κών ή διεθνών) που πραγματοποιούνται για ίδιο λογα¬ 
ριασμό ή λογαριασμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Τις πιστώσεις που διατίθενται από την Ιατρική Σχο¬ 
λή του Πανεπιστημίου Αθηνών με τη διαδικασία του 
άρθρου 4 παρ. 1ε του ν. 2083/1992 (Α' 159), όπως εκά¬ 
στοτε ισχύει. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, μη κερδοσκοπικές εται¬ 
ρείες, επιστημονικές εταιρείες και Ιδρύματα, Υπουργεία, 
καθώς επίσης και τις χρηματοδοτήσεις από κάθε είδους 
Ειδικούς Λογαριασμούς του Δημοσίου ή του Πανεπι¬ 
στημίου Αθηνών. 

5. Την παροχή υπηρεσιών σύμφωνα με το άρθρο 3 παρ. 
3 του π.δ. 159/ 1984 (Α' 53). Τη διαχείριση των εσόδων 
αυτών, ασκεί αποκλειστικά ο Διευθυντής του Εργαστη¬ 
ρίου, είτε προέρχονται από τον κορμό του Εργαστηρίου 
είτε από τις Ειδικές Μονάδες αυτού. 

6. Τις πιστώσεις που διατίθενται από το Υπουργείο 
Υγείας και Κοινωνικής Αλληλεγγύης και το Κέντρο Ελέγ¬ 
χου Ειδικών Λοιμώξεων, για ειδικές παροχές επιστημο¬ 
νικών υπηρεσιών. 

7. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αθηνών για τους 
σκοπούς του Εργαστηρίου, εφόσον δεν τίθενται όροι 
που αντιβαίνουν τους σκοπούς του Εργαστηρίου και 
του Πανεπιστημίου Αθηνών. 

8. Τα κονδύλια που προέρχονται από ειδικά ερευνητικά 
προγράμματα. 

Αρθρο 10 
Τηρούμενα βιβλία 

Τα βιβλία και στοιχεία που τηρούνται από το Εργα¬ 
στήριο είναι τα εξής: 

• Πρωτόκολλο εισερχόμενης-εξερχόμενης αλληλο¬ 
γραφίας 

• Βαθμολόγιο φοιτητών 

• Αρχεία διακίνησης ασθενών (ιστολογικών εξετάσε- 
ων-νεκροτομών) 

• Βιβλίο περιουσιακών στοιχείων-Κτηματολόγιο 

• Αρχείο διακίνησης αναλώσιμων 

• Αρχείο και βιβλίο παρουσιών ειδικευομένων ια¬ 
τρών 

• Φάκελοι οικονομικών στοιχείων κάθε έτους 

• Κατάλογος επιστημονικών βιβλίων και περιοδικών 

• Κατάλογος επιστημονικών οργάνων (κινητός και μη 
εξοπλισμός) 

• Κατάλογος αντικειμένων μουσειακής αξίας (μουσει¬ 
ακές συλλογές) 

• Βιβλίο επιστημονικής δραστηριότητας 

• Βιβλίο μεταβολών προσωπικού 

• Βιβλίο-Αρχείο αποτελεσμάτων ιστολογικών εξετά¬ 
σεων για επιστημονική-ερευνητική χρήση-Βιβλίο πρα¬ 
κτικών. 

Με απόφαση του Διευθυντή, μπορεί να τηρείται και 
κάθε άλλο βιβλίο ή στοιχεία τα οποία κρίνονται απα¬ 
ραίτητα ή προβλέπονται από ειδικές διατάξεις. 

Αρθρο 11 

Τίτλος - Σφραγίδα 

Ο τίτλος του Εργαστηρίου είναι «Α' Εργαστήριο Πα¬ 
θολογικής Ανατομικής Ιατρικής Σχολής Πανεπιστημίου 
Αθηνών». 

Το Εργαστήριο χρησιμοποιεί για την αλληλογραφία 
του σφραγίδα όμοια με αυτή της Ιατρικής Σχολής και 
με την προσθήκη του τίτλου του Εργαστηρίου. Στο κέ¬ 
ντρο της σφραγίδας υπάρχει η απεικόνιση της Αθηνάς 
και της γλαυκός. 

Το Εργαστήριο χρησιμοποιεί για την ξενόγλωσση αλ¬ 
ληλογραφία τον εξής αγγλόφωνο τίτλο: «Ιεί ϋθραΓίπίθπΙ 
οΐ ΡαΙάοΙοργ, ΝαίίοπαΙ αηά Καροάίείπαη ΙΙηίνοΓειΙγ οί 
ΑΙίιοηε» και ανάλογη σφραγίδα με απεικόνιση της κεφα¬ 
λής της Αθηνάς ή/και της γλαυκός στο κέντρο αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Ιουλίου 2007 

Οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 30239 (2) 

Τροποποίηση της υπ’ αριθμ. 30239/6.1.2007 κοινής υπουρ¬ 
γικής απόφασης «Όροι και προϋποθέσεις για την 
εφαρμογή του άρθρου 69 του ν. 3518/2006 (ΦΕΚ 272/ 
Α/21.12.2006) που αφορά ανέργους προερχόμενους 
από την εταιρεία ΝΑΥΣΙ Α.Ε.» (ΦΕΚ 168/Β/8.2.2007). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 «Κωδικοποίηση Νομο¬ 
θεσίας για την Κυβέρνηση και τα Κυβερνητικά Όργανα 
(ΦΕΚ 98/Α722-4-2005). 


2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 69 του ν. 3518/2006 «Ανα¬ 
διάρθρωση των κλάδων του Ταμείου Συντάξεων Μηχα¬ 
νικών και Εργοληπτών ΔημοσίωνΈργων (Τ.Σ.Μ.Ε.Δ.Ε.) και 
ρύθμιση άλλων θεμάτων αρμοδιότητας του Υπουργείου 
Απασχόλησης και Κοινωνικής Προστασίας» (ΦΕΚ 272/ 
Α/21.12.2006). 

5. Την υπ’ αριθμ. 30239/6.1.2007 κοινή υπουργική από¬ 
φαση «Όροι και προϋποθέσεις για την εφαρμογή του 
άρθρου 69 του ν.3518/2006 (ΦΕΚ 272/Α/21.12.2006) που 
αφορά ανέργους προερχόμενους από την εταιρεία ΝΑΥ- 
ΣΙ Α.Ε.» (ΦΕΚ 168/Β/8.2.2007). 

6. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 783/Β/17.5.2007). 

7. Το γεγονός ότι από τις διατάξεις της παρούσας 
Υπουργικής Απόφασης προκαλείται δαπάνη σε βάρος 
του Κρατικού προϋπολογισμού και ως εκ τούτου εμπίπτει 
στις διατάξεις της παρ. 3 του άρθρου 22 του ν.2362/1995 
(περί Δημοσίου Λογιστικού), αποφασίζουμε: 

I. Τροποποιούμε την υπ’ αριθμ. 30239/6.1.2007 κοινή 
απόφασή μας «Όροι και προϋποθέσεις για την εφαρμογή 
του άρθρου 69 του ν. 3518/2006 (ΦΕΚ 272/Α/21.12.2006) 
που αφορά ανέργους προερχόμενους από την εταιρεία 
ΝΑΥΣΙ Α.Ε.» (ΦΕΚ 168/Β/8.2.2007), ως κατωτέρω: 

• Το εδάφιο α της παραγρ. 1 της παραπάνω απόφα¬ 
σης τροποποιείται ως εξής: «Να είναι άνεργοι και να 
διαθέτουν κάρτα ανεργίας μέχρι τη δημοσίευση της 
παρούσας απόφασης» 

• Το εδάφιο β της παραγρ 1 της παραπάνω απόφασης 
τροποποιείται ως εξής: 

«Να μην έχουν πραγματοποιήσει στο χρονικό διάστη¬ 
μα από 1.3.2006 και μέχρι τη δημοσίευση της παρούσας 
απόφασης περισσότερα από 250 ένσημα». 

• Το εδάφιο γ της παραγράφου 1 της παραπάνω από¬ 
φαση τροποποιείται ως εξής; 

«Στη ρύθμιση εντάσσονται οι άνεργοι εκείνοι της ΝΑΥ- 
ΣΙ Α.Ε οι οποίοι συμπληρώνουν το 50° έτος της ηλικίας 
τους μέχρι την 31.12.2007 και έχουν πραγματοποιήσει 
τουλάχιστον 8.100 ένσημα, μέχρι τη συμπλήρωση των 
ισχυουσών σήμερα προϋποθέσεων για λήψη πλήρους 
συντάξεως γήρατος». 

• Η παράγραφος 2 της παραπάνω απόφασης απα- 
λείφεται. 

• Το πρώτο εδάφιο της παραγράφου 3 της παραπάνω 
απόφασης, τροποποιείται ως εξής: 

«Το μηνιαίο επίδομα της ειδικής επιδότησης ανεργίας 
καθορίζεται στο ποσοστό 75% των καταβαλλόμενων 
συνολικών αποδοχών του μηνάς Ιανουάριου του έτους 
2005 ή με το 75% του 25πλασίου του καταβαλλόμενου 
ημερομισθίου κατά το μήνα Ιανουάριο του 2005 (συνυ¬ 
πολογισμένων και των υπερωριών) και δεν θα υπερβαί¬ 
νει το ποσό των χιλίων τριακοσίων € (1.300 €)». 

• Το τελευταίο εδάφιο της παραγρ. 4 της παραπάνω 
απόφασης, τροποποιείται ως εξής: 

«Οι αναλογούσες ασφαλιστικές εισφορές για κύρια 
και επικουρική ασφάλιση υπολογίζονται σύμφωνα με 
την ασφαλιστική κλάση που διαμορφώνεται από τις 

καταβαλλόμενες συνολικές αποδοχές του μηνός Ιανου¬ 
άριου του έτους 2005 που είχε ο κάθε εργαζόμενος (25 
ημερομίσθια)». 

• Η ισχύς της παραγράφου 9 της παραπάνω απόφα¬ 
σης αρχίζει από τη δημοσίευση της παρούσας απόφα¬ 
σης στην Εφημερίδα της Κυβερνήσεως. 

2. Κατά τα λοιπά ισχύουν οι διατάξεις της υπ’ αριθμ. 
30239/6.1.2007 κοινής υπουργικής απόφασης «Όροι και 
προϋποθέσεις για την εφαρμογή του άρθρου 69 του 
ν.3518/2006 (ΦΕΚ 272/Α/21.12.2006) που αφορά ανέργους 
προερχόμενους από την εταιρεία ΝΑΥΣΙ Α.Ε.» (ΦΕΚ 168/ 
Β/8.2.2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡ. ΑΛΟΓΟΣΚΟΥΦΗΣ ΓΕΡ. ΓΙΑΚΟΥΜΑΤΟΣ 

-♦- 

Αριθμ. Φ.20156/21014/1216 (3) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης και Πρόνοιας Προσωπικού 
Ε.Ρ.Τ. και Τουρισμού (Τ.Ε.Α.Π.Π.Ε.Ρ.Τ.Τ.) για το έτος 
2007. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του δευτέρου εδαφίου του άρθρου 66 
του ν. 2084/1992 (Α', 165) σε συνδυασμό με τις διατάξεις 
της παρ.6 του άρθρου 8 του ν.2335/1995 (Α',185). 

2. Τις διατάξεις των άρθρων 48, 51, 52 και 90 του π.δ/ 
τος 63/2005 (Α', 98) «Κωδικοποίηση της νομοθεσίας για 
την Κυβέρνηση και τα Κυβερνητικά όργανα». 

3. Το π.δ/γμα 77/2007 (Α', 92) «Διορισμός Υπουργού 
Απασχόλησης και Κοινωνικής Προστασίας». 

4. Τις διατάξεις του άρθρου 30 του ν. 1027/1980 (Α', 49), 
όπως έχει αντικατασταθεί με το άρθρο 7 του ν.1275/1982 
(Α', 100) και συμπληρώθηκε με τις διατάξεις του άρθρου 
43 του ν. 1469/1984 (Α', 111). 

5. Το υπ’ αριθμ. 3413/22/16.3.2007 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2007». 

6. Την απόφαση του Διοικητικού Συμβουλίου του Τα¬ 
μείου Επικουρικής Ασφάλισης και Πρόνοιας Προσωπικού 
Ε.Ρ.Τ. και Τουρισμού (Τ.Ε.Α.Π.Π.Ε.Ρ.Τ.Τ.) που λήφθηκε στην 
υπ’ αριθμ. 15η/25.4.2007 συνεδρίασή του. 

7. Την υπ’ αριθμ. 14169/277/31.5.2007 οικονομική έκθεση 
της Δ/νσης Αναλογιστικών Μελετών της Γενικής Γραμ- 
ματείας Κοινωνικών Ασφαλίσεων. 

8. Τη γνωμοδότηση του Συμβουλίου Κοινωνικής Ασφά¬ 
λισης που λήφθηκε κατά την 9η/12.7.2007 συνεδρίασή 
του. 

9. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολο¬ 
γισμού του εν λόγω Ταμείου, ύψους 849.000,00 ευρώ 
περίπου κατά το τρέχον έτος, για την οποία έχει εγ¬ 
γράφει πίστωση στους Κ.Α.Ε 0629, 0636, 0637 του 
προϋπολογισμού οικονομικού έτους 2007 του Ταμείου, 
αποφασίζουμε: 


1. Οι καταβαλλόμενες από το Ταμείο Επικουρικής 
Ασφάλισης και Πρόνοιας Προσωπικού Ε.Ρ.Τ. και Τουρι¬ 
σμού (Τ.Ε.Α.Π.Π.Ε.Ρ.Τ.Τ.) συντάξεις στους συνταξιούχους 
του, όπως έχουν διαμορφωθεί μέχρι 31.12.2006, αυξάνο¬ 
νται, από 1.1.2007, κατά ποσοστό 4%, μη δυναμένων των 
συντάξεων να υπερβούν του ανωτάτου ορίου. 

2. Το ανώτατο όριο σύνταξης καθορίζεται στο ποσόν 
των 745,00 ευρώ, από 1.1.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 7495 (4) 

Μετατροπή της αμιγούς Δημοτικής Επιχείρησης με την 
Επωνυμία «Δημοτική Αναπτυξιακή Επιχείρηση Βελε- 
στίνου του Δήμου Φερών» Ν. Μαγνησίας σε Κοινω¬ 
φελή Επιχείρηση με την επωνυμία «Κοινωφελής Επι¬ 
χείρηση του Δήμου Φερών» Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 252- 264, 269 του ν. 
3463/2006 (Δημοτικός και Κοινοτικός Κώδικας). (ΦΕΚ. 
Α 114/8.6.2006). 

2. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Το υπ’ αριθμ 10819/εγκ. 16/22.2.2006 έγγραφο του 
ΥΠ.ΕΣ.Δ.Δ.Α. σχετικά με το νέο θεσμικό πλαίσιο των 
Επιχειρήσεων Ο.ΤΑ. 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ. 98 τ.Α'). 

5. Την υπ’ αριθμ. 5851/2007 απόφαση του Γ ενικού Γ ραμ- 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογρα¬ 
φή εγγράφων). (ΦΕΚ. 1157/τ.Β'/10.7.2007). 

6. Την από Μάιο 2007 οικονομοτεχνική μελέτη βιωσι¬ 
μότητας της κοινωφελούς Επιχείρησης Δήμου Φερών 
του Νομού Μαγνησίας. 

7. Την υπ’ αριθμ. 144/2007 απόφαση του Δημοτικού 
Συμβουλίου του Δήμου Φερών, αποφασίζουμε: 

1. Την μετατροπή της αμιγούς Δημοτικής Επιχείρή- 
σης με την Επωνυμία «Δημοτική Αναπτυξιακή Επιχεί¬ 
ρηση Βελεστίνου του Δήμου Φερών» Ν. Μαγνησίας σε 
Κοινωφελή Επιχείρηση με την ΕΠΩΝΥΜΙΑ: Κοινωφελής 
Επιχείρηση Δήμου Φερών Ν. Μαγνησίας. 

2. ΚΑΤΗΓΟΡΙΑ: Κοινωφελής Επιχείρηση του 
ν.3463/2006. 

3. ΣΚΟΠΟΣ: Σκοποί της κοινωφελούς επιχείρησης 
είναι: 

Α) Η οργάνωση λειτουργιών, δραστηριοτήτων και η 
παροχή υπηρεσιών που αναφέρονται στους τομείς: 

Α1. Κοινωνικής Προστασίας και Αλληλεγγύης και συ¬ 
γκεκριμένα: 

- Η εφαρμογή πολιτικών και η συμμετοχή σε δρά¬ 
σεις που αποσκοπούν στην υποστήριξη και κοινωνική 

φροντίδα της βρεφικής και παιδικής ηλικίας και της 
τρίτης ηλικίας, με τη λειτουργία παιδικών και βρεφο¬ 
νηπιακών σταθμών, βρεφοκομείων, κέντρων ημερήσιας 
φροντίδας, ψυχαγωγίας και αναψυχής ηλικιωμένων, 
κ.λπ. και τη μελέτη και εφαρμογή σχετικών κοινωνικών 
προγραμμάτων. 

- Η εφαρμογή πολιτικών και η συμμετοχή σε δράσεις 
και προγράμματα, που στοχεύουν στη μέριμνα, υποστή¬ 
ριξη και φροντίδα ευπαθών κοινωνικών ομάδων με την 
παροχή υπηρεσιών υγείας και την προαγωγή ψυχικής 
υγείας, όπως δημιουργία δημοτικών ιατρείων, κέντρων 
αγωγής υγείας, υποστήριξης και αποκατάστασης ατό¬ 
μων με αναπηρία, κέντρων ψυχικής υγείας, συμβουλευ¬ 
τικής στήριξης των θυμάτων ενδοοικογενειακής βίας 
και βίας κατά συνοικούντων προσώπων και κέντρων 
πρόληψης κατά εξαρτησιογόνων ουσιών. 

- Η μέριμνα για τη στήριξη των οικονομικά αδύνατων 
δημοτών 

- Η εφαρμογή προγραμμάτων και πρωτοβουλιών για 
την πρόληψη της παραβατικότητας στην περιφέρεια 
τους, με τη δημιουργία Τοπικών Συμβουλίων Πρόληψης 
παραβατικότητας. 

- Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
παλιννοστούντων ομογενών, μεταναστών και προσφύ¬ 
γων στην κοινωνική, οικονομική και πολιτιστική ζωή της 
τοπικής κοινωνίας. 

- Η προώθηση και ανάπτυξη του εθελοντισμού και 
της κοινωνικής αλληλεγγύης με τη δημιουργία τοπικού 
δικτύου κοινωνικής αλληλεγγύης, εθελοντικών οργανώ¬ 
σεων και ομάδων εθελοντών που θα δραστηριοποιού¬ 
νται για την επίτευξη των στόχων και την υποβοήθηση 
του έργου της κοινωνικής προστασίας και αλληλεγγύης 
του Δήμου. 

Α.2 Παιδείας, πολιτισμού και αθλητισμού, και συγκε¬ 
κριμένα: 

- Η ίδρυση και λειτουργία κέντρων δημιουργικής απα¬ 
σχόλησης παιδιών. 

- Η λειτουργία πάρκων κυκλοφοριακής αγωγής. 

- Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με τη λειτουργία 
δημοτικού κινηματογράφου, θεατρικών εργαστηρίων φι¬ 
λαρμονικών και σχολών διδασκαλίας μουσικής, σχολών 
χορού, ζωγραφικής, γλυπτικής κ.λπ., καθώς και η μελέτη 
και εφαρμογή πολιτιστικών προγραμμάτων. 

- Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

- Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
της σε αυτά. 

- Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

- Η ανάπτυξη του πολιτιστικού τουρισμού. 

- Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών 
εκδηλώσεων. 

Α.3α Περιβάλλοντος και συγκεκριμένα: 

- Η εκπόνηση τοπικών προγραμμάτων για την προ¬ 


στασία και αναβάθμιση του φυσικού, αρχιτεκτονικού και 
πολιτιστικού περιβάλλοντος, στο πλαίσιο των εθνικών 
και ευρωπαϊκών πολιτικών. 

- Η προστασία και διαχείριση των υδάτινων πόρων, 
η προστασία του εδάφους και η καταπολέμηση της 
ρύπανσης στην περιφέρειά τους. 

- Η παροχή συνδρομής στην αρμόδια πυροσβεστική 
υπηρεσία, με κάθε πρόσφορο μέσο που διαθέτουν, για 
την αντιμετώπιση πυρκαγιών, ιδίως σε περιοχές που 
έχουν δασικό χαρακτήρα. 

β) Η οργάνωση δημοτικής συγκοινωνίας σύμφωνα με 
τα όσα ορίζουν σχετικά τα άρθρα 75 και 83 του ν. 
3463/2006. 

γ) Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής. 

δ) Η ανάπτυξη πολιτικών προώθησης της απασχόλη¬ 
σης και συγκεκριμένα: 

- Η υλοποίηση ή η συμμετοχή σε ολοκληρωμένα τοπι¬ 
κά σχέδια και προγράμματα δράσης και πρωτοβουλίες 
για την εφαρμογή και ανάπτυξη πολιτικών προώθησης 
της απασχόλησης και της κοινωνικής ενσωμάτωσης δι¬ 
αφόρων κατηγοριών ανέργων, στο πλαίσιο των εθνικών 
και ευρωπαϊκών πολιτικών. 

Προώθηση και ενίσχυση της επιχειρηματικότητας με 
την ίδρυση και λειτουργία Κέντρων Επαγγελματικού 
Προσανατολισμού. 

Συμβολή στην απορρόφηση του εργατικού δυναμικού 
της περιοχής τους με την ανάπτυξη συμβουλευτικών 
δράσεων που παρέχονται δωρεάν προς τους ανέργους, 
με στόχο την υποστήριξη και την ενθάρρυνση τους για 
την εξεύρεση απασχόλησης, καθώς και στην προώθηση 
ίσων ευκαιριών πρόσβασης στην αγορά εργασίας. 

4. ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ: Η διάρκεια της κοινω¬ 
φελούς επιχείρησης ορίζεται για πενήντα χρόνια από 
τη δημοσίευση της προσαρμογής στην Εφημερίδα της 
Κυβέρνησης. 

5. ΕΔΡΑ ΤΗΣ ΕΠΙΧΕΙΡΗΣΗΣύΕδρα της επιχείρησης ορί¬ 
ζεται η έδρα του Δήμου Φερών, το Βελεστίνο. 

6. ΠΟΡΟΙ ΤΗΣ ΕΠΙΧΕΙΡΗΣΗΣ: 

α) Η χρηματοδότηση από το Δήμο Φερών για τις 
δραστηριότητες και τις παρεχόμενες από αυτήν υπη¬ 
ρεσίες με βάση τις διατάξεις του άρθρου 259 του 
ν.3463/2006. 

β) Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

γ) Δωρεές, χορηγίες, κληροδοτήματα, ενισχύσεις από 
νομικά πρόσωπα του δημοσίου ή ιδιωτικού τομέα και 
από φυσικά πρόσωπα. 

δ) Η παροχή υπηρεσιών προς τρίτους σχετικούς με 
τους καταστατικούς σκοπούς. 

7. ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ: Η Επιχείρηση διοικεί- 
ται από Διοικητικό Συμβούλιο, αποτελούμενο από εννιά 
(9) μέλη, τα οποία ορίζονται μαζί με τους αναπληρωτές 
τους από το δημοτικό ή κοινοτικό συμβούλιο. Από τα 
μέλη αυτά πέντε (5) είναι αιρετοί εκπρόσωποι του Δήμου 
εκ των οποίων τουλάχιστον ο ένας (1) Ν. Μαγνησίας 
προέρχεται από την μειοψηφία, ένας (1) είναι εκπρόσω¬ 
πος των εργαζομένων στην επιχείρηση, αν αυτή απα¬ 
σχολεί περισσότερους από είκοσι (20) εργαζόμενους, 
υποδεικνυόμενος από τη γενική συνέλευση αυτών, ένας 
(1) είναι εκπρόσωπος του Αγροτικού Συνεταιρισμού Βε- 

λεστίνου. Τα υπόλοιπα μέλη είναι δημότες ή κάτοικοι 
του Δήμου που έχουν πείρα ή γνώσεις σχετικές με το 
αντικείμενο της επιχείρησης. 

8. ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ: Με την προσαρμογή 
δεν επέρχεται αύξηση κεφαλαίου. 

9. ΔΙΑΛΥΣΗ: Η επιχείρηση μπορεί να λυθεί πριν την 
πάροδο της διάρκειας της με απόφαση του δημοτικού 
ή κοινοτικού συμβουλίου, η οποία λαμβάνεται με την 
απόλυτη πλειοψηφία του στην Εφημερίδα της Κυβερ- 
νήσεως. Με την ίδια διαδικασία λύεται η επιχείρηση 
υποχρεωτικά, εάν καταστεί ανενεργός για χρονικό δι¬ 
άστημα άνω των δύο (2) ετών. Τη λύση της επιχείρησης 
ακολουθεί η εκκαθάριση αυτής. Μετά την εκκαθάριση 
της επιχείρησης, όσα περιουσιακά στοιχεία απομένουν 
περιέρχονται στο Δήμο Φερών. Η εκκαθάριση γίνεται 
από ορκωτούς ελεγκτές που ορίζονται από το Δημοτικό 
Συμβούλιο Φερών. 

Ακροτελεύτιο άρθρο - Κάλυψη δαπάνης 

Με την παρούσα απόφαση δεν προκαλείται δαπάνη 
σε βάρος του Προϋπολογισμού Δήμου Φερών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 2 Αυγούστου 2007 

Με εντολή Γενικού Γραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθμ. 4244 (5) 

Ολοκλήρωση και έναρξη παραγωγικής λειτουργίας 
επένδυσης της επιχείρησης «ΑΝΤΩΝΟΠΟΥΛΟΥ ΠΑΝ. 
& ΣΙΑ Ε.Ε» με το διακριτικό τίτλο «ΑΕΤΩΜΑ» στις δι¬ 
ατάξεις του ν. 3299/2004. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 4243/Π08/4/00021/Ε/ν.3299/04/ 
12.6.2007 απόφαση της Γενικής Γραμματέως Περιφέ¬ 
ρειας Πελοποννήσου ολοκληρώθηκε η επένδυση της 
επιχείρησης «ΑΝΤΩΝΟΠΟΥΛΟΥ ΠΑΝ. & ΣΙΑ Ε.Ε» που 
αναφέρεται σε μετατροπή διατηρητέου κτιρίου σε ξε¬ 
νοδοχείο Α' τάξης δυναμικότητας πέντε (5) δωματίων- 
13 κλινών που βρίσκεται στην πλατεία Αγ. Σπυρίδωνος 
στην παλιά πόλη του Ναυπλίου του Νομού Αργολίδας. 
Το συνολικό και ενισχυόμενο κόστος της επένδυσης 
οριστικοποιείται στο ποσό των τετρακοσίων ενενήντα 
τεσσάρων χιλιάδων πεντακοσίων ευρώ (494.500,00€). 

Το ύψος της ίδιας συμμετοχής ορίστηκε στο ποσό των 
εκατόν σαράντα ενός χιλιάδων εννιακοσίων εβδομήντα 
πέντε ευρώ (141.975,00 €) η οποία καλύφθηκε με αύξηση 
του εταιρικού κεφαλαίου σε μετρητά. 

Το ύψος της επιχορήγησης ορίστηκε στο ποσό των 
διακοσίων είκοσι δύο χιλιάδων πεντακοσίων είκοσι πέ¬ 
ντε ευρώ (222.525,00 €) που αποτελεί ποσοστό 45% του 
συνολικού ύψους ποσού τετρακοσίων ενενήντα τεσσά¬ 
ρων χιλιάδων πεντακοσίων ευρώ (494.500,00€). Το ύψος 
του τραπεζικού δανείου ορίστηκε στο ποσό των εκατόν 
τριάντα χιλιάδων ευρώ (130.000,00 €). 

Ημερομηνία ολοκλήρωσης της επένδυσης είναι η 
5.5.2007. Η μονάδα που προήλθε από την υλοποίηση 
της επένδυσης λειτουργεί παραγωγικά. 


Με την υλοποίηση της επένδυσης δημιουργήθηκαν 
δύο (2) νέες θέσεις μερικής απασχόλησης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Τρίπολη, 12 Ιουνίου 2007 

Η Γ ενική Γ ραμματέας Περιφέρειας 
ΑΓΓΕΛΑ Α. ΑΒΟΥΡΗ 

-♦- 

Αριθ. 2377 οικ. (6) 

Διαπίστωση ανάγκης υπερωριακής εργασίας για το Β' 
εξάμηνο του έτους 2007 και καθιέρωση αυτής με 
αμοιβή, κατά τις απογευματινές ώρες, των μονίμων 
υπαλλήλων του Γραφείου Μηχανολογικού Εξοπλι¬ 
σμού και της Δ/νσης Οικονομικών Υπηρεσιών της 
Ν.Α. Κιλκίς. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

Τις διατάξεις: 

1) Του άρθρου 16 του ν.3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, ν.π.δ.δ. 
και Ο.Τ.Α...» για υπερωριακή εργασία (ΦΕΚ 297Α/2003). 

2) Του άρθρου 35 παραγρ.7 του ν.2738/1999 «Συλλο¬ 
γικές διαπραγματεύσεις στη Δημόσια Διοίκηση κλπ.» 
(ΦΕΚ 180Α/1999), σύμφωνα με το οποίο η διαπίστωση 
της ανάγκης για υπερωριακή εργασία των υπαλλήλων 
της Ν.Α. και η καθιέρωση αυτής με αμοιβή γίνεται με 
απόφαση Νομάρχη. 

3) Την ανάγκη κάλυψης εκτάκτων υπηρεσιακών ανα¬ 
γκών, όπως είναι: 

Για τους υπαλλήλους του Μηχανολογικού Εξοπλισμού, 
η διάνοιξη αντιπυρικών ζωνών, η συνδρομή στην πυρό¬ 
σβεση, οι πλημμύρες, χιονοπτώσεις, κλπ. 

Γ ια τους υπαλλήλους της Δ/νσης Οικονομικών Υπηρε¬ 
σιών, η σύνταξη του προϋπ/σμού 2008, η συγκέντρωση 
καταστάσεων προμηθευτών όλων των υπηρεσιών του 
προηγουμένου έτους και η αποστολή συγκεντρωτικής 
στη Δ.Ο.Υ., η δεματοποίηση και αποστολή στο Ελεγκτι¬ 
κό Συνέδριο των χρηματικών ενταλμάτων πληρωμής 
προηγουμένων ετών κλπ. 

4) Το γεγονός ότι όλες οι παραπάνω υπηρεσιακές 
ανάγκες δεν μπορούν να καλυφθούν κατά τη διάρκεια 
του κανονικού ωραρίου και ως εκ τούτου, απαιτούνται 
ώρες πέραν αυτού 

5) Το γεγονός ότι έχει εξασφαλισθεί η πίστωση που 
απαιτείται για την πληρωμή της συγκεκριμένης δαπά¬ 
νης και η οποία ανέρχεται στο ποσό των 19.500,00 €, 
αποφασίζουμε: 

Διαπιστώνουμε την ανάγκη για υπερωριακή εργασία 
υπαλλήλων της Ν.Α. Κιλκίς για το Β' εξάμηνο του έτους 
2007 και καθιερώνουμε αυτήν με αμοιβή, για την αντιμε¬ 
τώπιση εκτάκτων εποχιακών και απρόβλεπτων υπηρεσι¬ 
ακών αναγκών, όπως, η διάνοιξη αντιπυρικών ζωνών, η 
συνδρομή στην πυρόσβεση, οι πλημμύρες, χιονοπτώσεις, 
κλπ., που αντιμετωπίζονται από τους υπαλλήλους του 
Μηχανολογικού Εξοπλισμού. 

Επίσης για τις έκτακτες υπηρεσιακές ανάγκες της 
Δ/νσης Οικονομικών Υπηρεσιών, όπως, η σύνταξη του 
προϋπ/σμού 2008, η συγκέντρωση καταστάσεων προ¬ 
μηθευτών όλων των υπηρεσιών και η αποστολή συγκε¬ 
ντρωτικής στη Δ.Ο.Υ., η δεματοποίηση και αποστολή 

στο Ελεγκτικό Συνέδριο των χρηματικών ενταλμάτων 
πληρωμής προηγουμένων ετών κ.λπ. 

Οι προαναφερόμενες έκτακτες υπηρεσιακές ανάγκες 
θα αντιμετωπισθούν με υπερωριακή εργασία 20 υπαλ¬ 
λήλων συνολικά και για 3340 ώρες απογευματινές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 13 Ιουλίου 2007 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 


(7) 

Χορήγηση άδειας άσκησης επαγγέλματος Κοινωνικού Λει¬ 
τουργού στη Μπέρδου Κωνσταντίνα του Νεκτάριου. 

Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθμ. 5766/26.7.2007 απόφαση του Νομάρ¬ 
χη Πειραιά χορηγείται στη Μπέρδου Κωνσταντίνα του 
Νεκτάριου άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΓΙΑΝΝΗΣ ΜΙΧΑΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ι Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ί για κάθε επιπλέον οκτασέλιδο ή μέρος αυτού, 
ι Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 
» Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε, και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 - ίεχ: 210 4071010 ■ ίπίθπίθΐ: ΙιΙΙρ://νννννν. 6 ΐ. 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'+ Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ, [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















